નારોલ વિસ્તારમાં આવેલા રેઇનબો હાઇટ્સના સાતમા માળના ફ્લેટ નંબર એ/૭૦૪માં રહેતા વિનય શર્મા વીમા કંપનીમાં મેનેજર તરીકે ફરજ બજાવે છે. ત્રણ વર્ષ પહેલાં વિનયનાં લગ્ન રૂપાબહેન સાથે થયાં હતાં. તારીખ ર૬ ઓક્ટોબર, ર૦૧૭ના રોજ રૂપાબહેન બાલ્કનીમાં સૂકવેલાં કપડાં લેવા માટે ગયાં હતાં, જ્યાં તેઓ કપડાં લેતી વખતે એકાએક સાતમા માળેથી જમીન પર પટકાયાં હોવાની ફરિયાદ નારોલ પોલીસ સ્ટેશનમાં થઇ હતી.